Title: MINISTERSTVO ZAHRANIČNÝCH VECÍ SLOVENSKEJ REPUBLIKY
Author: vzor
Company: none

Predkladacia správa

Dňa 26.októbra 2005 vláda Slovenskej republiky prerokovala a uznesením č. 854/2005 schválila materiál č. 18630/2005 Návrh pomoci Slovenskej republiky Ukrajine pri plnení cieľov Akčného plánu EÚ-Ukrajina.

Citovaným uznesením bolo ďalej uložené ministrom a predsedom ostatných ústredných orgánov štátnej správy postupovať v súlade so schváleným materiálom a ministrovi zahraničných vecí vyhodnotiť plnenie návrhu pomoci Slovenskej republiky Ukrajine a predložiť materiál na rokovanie vlády SR.

V súlade s bodom 3.1.5 Metodického pokynu na prípravu a predkladanie materiálov na rokovanie vlády SR, nakoľko ide o informatívny materiál, nebol zaslaný na medzirezortné pripomienkové konanie a predkladá sa priamo.

Samotná informácia bola spracovaná po konzultáciách a na základe hodnotiacich podkladov z jednotlivých rezortov participujúcich na realizácií pomoci Slovenskej republiky Ukrajine pri plnení Akčného plánu EÚ-Ukrajina v roku 2006.